Sklep Komisije

z dne 6. junija 2001

o ustanovitvi Evropskega odbora za vrednostne papirje

(Notificirano pod dokumentarno številko K(2001) 1493)

(Besedilo velja za EGP)

(2001/528/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju naslednjega:

(1) Svobodno opravljanje storitev in prost pretok kapitala sta prednostna cilja Skupnosti, kot je navedeno v členih 49 in 56 Pogodbe o ustanovitvi Evropske skupnosti.

(2) Razvoj dejanskega notranjega trga finančnih storitev v skladu z načelom odprtega tržnega gospodarstva s svobodno konkurenco je odločilnega pomena za gospodarsko rast in ustvarjanje novih delovnih mest v Skupnosti.

(3) Akcijski načrt finančnih storitev [1], ki ga je sprejela Komisija, opredeljuje vrsto ukrepov, potrebnih za dokončno vzpostavitev enotnega trga za finančne storitve in poudarja potrebo po vzpostavitvi odbora za vrednostne papirje, ki bo prispeval k izpopolnitvi zakonodaje Skupnosti na področju vrednostnih papirjev.

(4) Na srečanju v Lizboni marca 2000 je Evropski svet pozval k izvajanju tega akcijskega načrta do leta 2005.

(5) Svet je dne 17. julija 2000 ustanovil Odbor modrecev za urejanje evropskih trgov vrednostnih papirjev.

(6) V svojem zaključnem poročilu je Odbor modrecev pozval k ustanovitvi dveh svetovalnih odborov, Evropskega odbora za vrednostne papirje, ki je sestavljen iz visokih predstavnikov držav članic, ter Odbora evropskih organov za urejanje vrednostnih papirjev, ki je sestavljen iz visokih predstavnikov nacionalnih javnih organov, pristojnih za področje vrednostnih papirjev, da bi med drugim svetovala Komisiji.

(7) V resoluciji o učinkovitejši ureditvi trga vrednostnih papirjev v Evropski uniji je Evropski svet na srečanju v Stockholmu pozdravil namero Komisije, da nemudoma ustanovi odbor za vrednostne papirje, ki bo sestavljen iz visokih predstavnikov držav članic in mu bo predsedovala Komisija.

(8) V zaključnem poročilu je Odbor modrecev poudaril, da bodo za uporabo direktiv ali uredb potrebne izvedbene določbe, ki bodo upoštevale nadaljnji razvoj na finančnih trgih.

(9) Evropski odbor za vrednostne papirje deluje kot organ za presojo, razpravo in svetovanje Komisiji na področju vrednostnih papirjev.

(10) Evropski odbor za vrednostne papirje sprejme svoj poslovnik.

(11) S tem sklepom se ustanovi Evropski odbor za vrednostne papirje v svetovalni vlogi. Ob upoštevanju določenih zakonodajnih aktov, ki jih je predlagala Komisija in sta jih sprejela Evropski parlament in Svet, Odbor za vrednostne papirje deluje tudi kot urejevalni odbor skladno z Sklepom o komitologiji iz leta 1999 o pomoči Komisiji pri sprejemanju odločitev o izvedbenih ukrepih iz člena 202 Pogodbe o ustanovitvi Evropske skupnosti –

SKLENILA:

Člen 1

Ustanovi se odbor za vrednostne papirje v Skupnosti, ki se imenuje "Evropski odbor za vrednostne papirje" (v nadaljevanju "Odbor").

Člen 2

Naloga Odbora je svetovati Komisiji glede političnih vprašanj ter osnutka zakonodajnih predlogov, ki bi jih Komisija lahko sprejela na področju vrednostnih papirjev.

Člen 3

Odbor sestavljajo visoki predstavniki držav članic in mu predseduje predstavnik Komisije.

Predsedujoči Odbora evropskih organov za urejanje vrednostnih papirjev, ki se ustanavlja s Sklepom Komisije 2001/527/ES, sodeluje na sestankih Odbora kot opazovalec.

Odbor lahko povabi strokovnjake in opazovalce, da se udeležijo sestankov.

Člen 4

Odbor lahko oblikuje delovne skupine.

Člen 5

Odbor sprejme svoj poslovnik.

Komisija poskrbi za sekretariat odbora.

Člen 6

Odbor začne opravljati svoje naloge 7. junija 2001.

V Bruslju, 6. junija 2001

Za Komisijo

Frederik Bolkestein

Član Komisije

[1] COM (1999) 232 končna verzija.

--------------------------------------------------